A Catalunya, les disposicions bàsiques en les quals es fonamenten les inspeccions en matèria de lluita contra el frau en l'àmbit de la producció i la comercialització agroalimentària es detallen més avall, al bloc de normativa bàsica.
L'objectiu del control oficial en matèria de lluita contra el frau agroalimentari és la prevenció, detecció, limitació i disminució dels fraus, enganys, falsificacions, adulteracions i altres infraccions similars comesos en la producció i comercialització dels productes agroalimentaris que perjudiquin econòmicament qualsevol actor de la cadena agroalimentària.
S'exclouen d'aquest control els casos en els quals hi ha algun perill de tipus sanitari i altres aspectes com ara el control mediambiental, fiscal, dels ajuts o subvencions de les Administracions Públiques o el control de les entitats certificadores de distintius de qualitat diferenciada.
L'autoritat competent de control oficial en matèria de qualitat i lluita contra fraus és la Direcció General d'Alimentació, Qualitat i Indústries Agroalimentàries del Departament d'Agricultura.
La unitat encarregada d'efectuar aquestes tasques de control oficial és la Subdirecció General de la Inspecció i Control Agroalimentari.
El tipus d'actuacions en matèria de lluita contra fraus són de tres tipus:
Les inspeccions es realitzen sense previ avís i s'aixeca acta d'inspecció per a la constatació oficial dels fets i de les proves o evidències d'incompliment.
A més, la Subdirecció General de la Inspecció i Control Agroalimentari està sotmesa a auditories internes i de la Comissió Europea.
S'utilitza metodologia d'investigació i d'auditoria, basada en tècniques específiques que integren comprovacions físiques, controls identificatius i anàlisi exhaustiva de la documentació, en especial de la traçabilitat dels productes.
I en cas d'incompliments greus, es poden prendre mesures cautelars com ara la immobilització de productes o etiquetatge, paralització de l'activitat, retirada de productes del mercat, prohibició de publicitat, etc.
Per tal que les irregularitats o infraccions detectades no es tornin a repetir es poden fer advertiments, immobilitzacions de productes i/o posar sancions.
Els sectors agroalimentaris objecte del control són aquells que destaquen pel seu interès socioeconòmic important, com per exemple i sense que la llista sigui exhaustiva, carns i derivats carnis, productes de la pesca, els productes vitivinícoles, vinagres, begudes espirituoses, begudes analcohòliques, olis vegetals, greixos, llet i derivats lactis, plats preparats, fruites i hortalisses fresques, farines i cereals, llegums i arròs, fruita seca, conserves vegetals, conserves de peix, xocolata, cafè, mel, gelats, torrons, caramels, condiments i espècies, etc.
El control s'estén a totes les fases de la cadena alimentària, des de la producció fins a la comercialització.
Les inspeccions de lluita contra el frau es realitzen als operadors que produeixen, fabriquen, transformen o processen els aliments, principalment al mateix lloc on s'expedeixen els productes agroalimentaris per la seva introducció al circuit comercial.
S'exclouen els llocs de venda directa al consumidor (comerç minorista, venda electrònica, restaurants) i els mercats majoristes.
Document divulgatiu de la tasca de control oficial de la qualitat dels aliments i la lluita contra el frau, realitzada per la Subdirecció General de la Inspecció i Control Agroalimentari, durant l'any 2018
Document divulgatiu de la tasca de control oficial de la qualitat dels aliments i la lluita contra el frau, realitzada per la Subdirecció General de la Inspecció i Control Agroalimentari, durant l'any 2017
Document divulgatiu de la tasca de control oficial de la qualitat dels aliments i la lluita contra el frau, realitzada per la Subdirecció General de la Inspecció i Control Agroalimentari, durant l'any 2016
Document divulgatiu de la tasca de control oficial de la qualitat dels aliments i la lluita contra el frau, realitzada per la Subdirecció General de la Inspecció i Control Agroalimentari, durant l'any 2015
Anualment, el Departament d'Agricultura, Ramaderia, Pesca i Alimentació publica els resultats d'aquests controls oficials en la seva Memòria.
Consulteu l'apartat de Lluita contra fraus a partir de la pàgina 185, on es detallen els resultats i comprovacions de les inspeccions i controls de l'any 2014
Resultats d'inspecció de la Subdirecció General de la Inspecció i Control Agroalimentari
Ministeri d'Agricultura i Pesca, Alimentació i Medi Ambient i Ministeri de Sanitat, Serveis Socials i Igualtat - AECOSAN
Ministeri de Sanitat, Serveis Socials i Igualtat.
En aquests informes es detallen anualment els resultats dels diversos programes de control oficial al llarg de la cadena alimentària, on s'integren també els resultats del programa de control oficial de la qualitat comercial alimentària (pàgina en castellà)
Consulteu l'apartat sobre control oficial de la qualitat i lluita contra el frau agroalimentari a partir de la pàgina 138.
Consulteu l'apartat de Lluita contra el frau agroalimentari a partir de la pàgina 144.
Consulteu l'apartat de Lluita contra el frau agroalimentari a partir de la pàgina 106
Consulteu l'apartat de Lluita contra el frau agroalimentari a partir de la pàgina 136
Consulteu l'apartat de Lluita contra el frau agroalimentari a partir de la pàgina 120
DG SANTE – FVO (document en castellà)